स्वर्ण मंदिर में 34 साल पहले हुए ऑपरेशन के दौरान अवैध ढंग से गिरफ्तार 40 लोगों को मुआवजा देने के लिए केंद्र सहमत हुआ है। अलगाववादियों से निपटने के लिए ब्लूस्टार नामक ऑपरेशन 1984 में हुआ था। देश केअतिरिक्त सालिसिटर जनरल सत्य पाल जैन ने सोमवार को पंजाब तथा हरियाणा हाई कोर्ट को सूचित किया कि केंद्र सरकार ने मुआवजे के लिए कुल 2.16 करोड़ रुपये मंजूर किए हैं। दरअसल अमृतसर की एक अदालत ने पिछले साल ने पंजाब की राज्य और केंद्र सरकार को आदेश दिया था कि वह सभी 40 सिखों को चार-चार लाख रुपये की दर से मुआवजा बांटे।आरोप है कि इन सिखों को अवैध ढंग से स्वर्ण मंदिर से गिरफ्तार कर अस्थाई हिरासत में रखा गया। यह कार्रवाई ऑपरेशन ब्लू स्टार के दौरान हुई थी। अदालत के आदेश के बाद पंजाब सरकार ने 38 पीड़ितों को राज्यांश का भुगतान कर दिया।मुआवजे के संबंध में निचली अदालत के फैसले को पहले केंद्र ने चुनौती दी थी मगर बाद में केस वापस ले लिया। अब केंद्र ने हाई कोर्ट से मुआवजा देने पर सहमति जताते हुए पैसा जारी करने की बात कही है।